cyanic-selkie/wikianc huggingface dataset:
Sundance'i filmifestival
Sundance'i filmifestival (inglise Sundance Film Festival) on USA-s Utah' osariigis Park Citys toimuv filmifestival. Festivali eesmärgiks on tutvustada huvitavaid noori filmitegijaid ning alternatiivseid ja väikese eelarvega mängu-, lühi- ja dokumentaalfilme.
Acalypha indica
Bioloogilised toimed
Taimesaadustest valmistatud ekstraktidel on uuringutes täheldatud negatiivseid toimeid mitmetele mikroorganismidele nagu Bacillus megaterium, Bacillus subtilis, Escherichia coli, Proteus vulgaris, Pseudomonas fluorescens, Salmonella typhosa, Sarcina lutea ja Staphylococcus aureus.
Sundance'i filmifestival
Sundance'i eelkäija oli 1978. aastal Salt Lake Citys asutatud Utah/US Film Festival, mille korraldamise võttis 1985. üle Robert Redfordi ja tema sõprade poolt 1981. aastal loodud Sundance'i instituut. Esimene rahvusvaheline festival toimus 1985. aastal ja nüüd toimub see igal aastal jaanuaris. Aastatel 2006 ja 2007 toimus festival korraga kolmes Utah' osariigi linnas: Park Citys, Ogdenis ja Salt Lake Citys.
Acalypha indica
Bioloogilised toimed
India farmakopöas peetakse taime kasulikuks bronhiidi, kopsupõletiku, astma ja kopsutuberkuloosi korral.
Sundance'i filmifestival
Instituut ja festival on nime saanud Robert Redfordi kehastatud Sundance Kidi tegelaskuju järgi filmis "Butch Cassidy and the Sundance Kid".
Acalypha indica
Bioloogilised toimed
Indias antakse lastele usside korral kuivatatud lehtedest valmistatud tõmmist koos vähese koguse küüslauguga. Lehetõmmist antakse ka maohammustuse järgse valu leevendamiseks.
Sundance'i filmifestival
Filmifestivalil on esilinastunud sellised filmid nagu Steven Soderberghi "Seks, valed ja videolint" ("Sex, Lies, and Videotape"; 1989), Quentin Tarantino "Marukoerad" ("Reservoir Dogs"; 1992), Mike Newelli "Neli pulma ja üks matus" ("Four Weddings and a Funeral"; 1994), Ben Stilleri "Tegelikkus teeb haiget" ("Reality Bites"; (1994), Kevin Smithi "Poesellid" ("Clerks."; 1994), James Wani "Saag" ("Saw"), Paul Thomas Andersoni "Kibe käsi" ("Sydney"; 1996), Mary Harroni "Ameerika psühho" ("American Psycho"; 2000), Eric Bressi ja J. Mackye Gruberi "Liblikaefekt" ("The Butterfly Effect"; 2004) jpt.
Acalypha indica
Bioloogilised toimed
Homöopaatias kasutatakse taimesaaduseid raske köha korral, mida seostatakse näiteks kopsuverejooksuga.
Sundance'i filmifestival
Filmifestivali raames toimub ka võistlusprogramm, kus jagatakse auhindu järgmistes kategooriates:
Acalypha indica
Bioloogilised toimed
Osa laboratoorseist uuringuist on andnud kinnitust, et selle taime saadustel on tuberkuloosi mükobakteri laboratoorsete tüvede suhtes inhibeeriv toime.
Tubism
Tubism on kunstiajaloo termin, millega tuli välja kunstikriitik Louis Vauxcelles 1911. aastal, et kirjeldada prantsuse kunstniku Fernand Léger' stiili. Kuigi termin oli pilkava alatooniga, sai see inspiratsiooni Léger' isikupärasest versioonist kubismi kunstivoolu tõlgendamisel: Léger rõhutas kindla geometriseeringuga toru- ja silindrikujulisi vorme. Stiil kujunes välja Léger' dekoratiivsetes maalingutes aastatel 1909–1919, näitena "Aktid metsas" (1909–1910) ja "Kaardimängijad" (1917). Oma loominguga püüdis ta üldistatult väljendada inimese ja masina ühtekuuluvust.
Ohvripärn
Ohvripärn ehk Iie pärn on pühapuu Tõstamaa kihelkonna Pärakülas, mis praegu kuulub Pärnu linna.
Acalypha indica
Bioloogilised toimed
Lehtede alkoholiekstrakt toimis katsetes laborirottidega Daboia russelii surmava mürgi vastumürgina.
Ohvripärn
Kultuuriminister tunnistas Ohvripärna kultuurimälestiseks 1997. aastal.
Aino Aalto
Aino Maria Aalto (sünninimi Mandelin, 1906–1924 Marsio; 25. jaanuar 1894 Helsingi – 13. jaanuar 1949 Helsingi) oli soome arhitekt, 1924. aastast Alvar Aalto abikaasa.
Acalypha indica
Bioloogilised toimed
Lehtedes sisalduvatel ainetel on malaariavastane toime.
Taimest eraldatud acalyphin toimib kariloomade organismile (kui nad taime söövad) toksiliselt.
Valgjärv (Vologda oblast)
pisi Valgjärv ehk Beloje järv (vepsa Vaugedjärv, soome Valkeajärvi, vene Белое озеро) on järv Venemaal Vologda oblastis.
Järv on ümara kujuga ja selle läbimõõt on kuni 43 km. Järve pindala on 1290 km² ja on seega Euroopas 7. järv. Järve keskmine sügavus on 4,5 m ja maksimaalne sügavus 20 m.
Järve suubub üle 60 jõe ja oja. Välja voolab ainult Šeksna jõgi, mis omakorda suubub Volgasse. Seega kuulub Valgjärv Kaspia mere valglasse.
Sundance'i filmifestival
2009. aasta detsembris valiti võistlusprogrammi Veiko Õunpuu film "Püha Tõnu kiusamine".
2023. aasta 27. jaanuaril sai Anna Hintsi dokumentaalfilm "Savvusanna sõsarad" dokumentaalfilmide võistlusprogrammi auhinnatseremoonial parima režissööri auhinna.
Eesti teaduskeele konverents
Sisutoimkonna esimees on teaduskeelekeskuse juhataja Peep Nemvalts.
Giovanni Pascoli
Giovanni Placido Agostino Pascoli (31. detsember 1855 – 6. aprill 1912) oli itaalia luuletaja ja õpetlane. Koos Gabriele D'Annunzioga peetakse teda üheks olulisemaks dekadentsi esindajaks Itaalia luules.
Raymond Séguy
Raymond Gaston Joseph Séguy (8. detsember 1929 Rieupeyroux – 21. märts 2022) oli Prantsusmaa katoliku vaimulik (emeriitpiiskop).
Jaak Jõekallas
pisi|Jaak Jõekallas esitleb oma raamatut "Unustamatu Miliza Korjus" [[Viru Keskuse Rahva Raamatu poes 27. jaanuaril 2013]] Jaak Jõekallas (sündinud 4. mail 1969) on eesti ooperilaulja (tenor).
Raymond Séguy
Ta oli 1981–1987 Gapi piiskop ning 1987–2006 Autuni, Chaloni ja Mâconi piiskop ja Cluny abt.
Jaak Jõekallas
Haridus
Ta on lõpetanud Tallinna 2. Keskkooli 1987. aastal, Georg Otsa nimelise Muusikakooli klassikalise laulu erialal (Henn Eeriku klassis) 1995. aastal ja Tallinna Pedagoogikaülikooli bibliograafia erialal. Täiendanud end aastatel 1995–1997 Virgilijus Noreika ja 2000–2003 Heidy Tamme juures.
Töökäik
Alates 1990. aastast laulab ta Rahvusooperi Estonia ooperikooris, sealhulgas ka solistirolle. On teinud kaasa Tartu Vanemuise, Von Krahli Teatri ja Smithbridge Productioni lavastustes.
Aastatel 2007–2010 teinud ERR-is muusikateemalisi raadiosaateid, sealhulgas on ta Klassikaraadio saatesarja "Meloodia võluvõim" autor ja toimetaja koos Triin Ellaga ning 2013–2015 Vikerraadio saatesarja "Nostalgia" autor ja toimetaja koos Triin Ellaga.
Raamatute "Unustamatu Miliza Korjus" (2012), "Estoonlased maskiga ja maskita" (2017; koos Marvi Taggoga) ning "Kinostalgia" (2018) autor.
Kirjutanud portreelugusid filminäitlejatest ajakirjale Elu Lood.
Isiklikku
Kogub filminäitlejate, ooperilauljate, poliitikute, sportlaste, kirjanike ja teiste tunnustatud inimeste autogrammidega fotosid.
Huvitub Romanovite dünastiast ja ajaloost. Peab kodus mitut liiki loomi.
Arhiivikirjeldamine
Arhiivikirjeldamine on toimingute kompleks, mille käigus luuakse arhiivimoodustaja ja selle arhiivi täpne esitus arhivaalide säilimise, haldamise ja kasutamise võimaldamiseks.
Arhiivikirjeldamine lihtsustab juurdepääsu dokumentidele nende säilitamise ajal ning aitab mõista dokumentide tekkimise asjaolusid ja konteksti. Arhiivikirjeldamine lihtsustab dokumentide leidmist arhiivist ning lihtsustab säilitatavate dokumentide üle arvestuse pidamist.
Arhiivikirjeldamisel kasutatakse mitmetasandilise kirjeldamise tehnikat, mille kohaselt iga arhiivi, sarja, säiliku või arhivaali kohta saab koostada üksikkirjelduse lähtudes Rahvusarhiivi koostatud kirjelduselementide loetelust.
Säilitatavate dokumentide nimekirjad tuleb koostada soovitatavalt kolme kuu jooksul pärast asjaajamisperioodi lõppu. Tavapäraselt on asjaajamisperiood kalendriaasta. Asjaajamisperioodi kestus määratakse asjaajamiskorras. Arhiivis võetakse arvele kõik (ka lühiajalise säilitustähtajaga) toimikud organisatsiooni dokumentide loetelu kohaselt. Arhiivi dokumentide arvestust on otstarbekas pidada elektrooniliselt.
Ene Mihkelsoni fond
Ene Mihkelsoni fond on Ene Mihkelsoni Seltsi asutatud fond, mille eesmärk on edendada Ene Mihkelsoni loomingu uurimist ning temale omaste ideede ja väärtuste elavana hoidmist ning edasikandmist.
Fond asutati septembris 2018 Tartu Kultuurkapitali juurde. Tartu Kultuurkapital kuulutab igal aastal Ene Mihkelsoni sünniaastapäeval koostöös Ene Mihkelsoni Seltsiga välja konkursi uurijastipendiumidele. Stipendiumitaotlusi saavad esitada kõik, kellel on soov tegeleda süvitsi Ene Mihkelsoni loomingu mõne aspekti uurimisega. Stipendiumi taotlemise eelduseks ei ole akadeemiline teaduskraad, samuti ei ole stipendiumi taotlejatele seatud ealisi piiranguid.
Ene Mihkelsoni fondi haldab viieliikmeline nõukogu. Nõukogu liikmed otsustavad ka stipendiumide saajad.
Stipendiaadid
=== 2019 ===
Osidda
Osidda on vald Itaalias Sardiinia maakonnas Nuoro provintsis.
Hermann von Salza (ordumeister)
thumb|Hermann von Salza ausammas Marienburgi kindluses
Hermann von Salza (umbes 1162 Salza – 20. märts 1239 Salerno) oli Saksa ordu neljas kõrgmeister aastatel 1209–1239.
Tema ajal laienes Saksa ordu Ida-Euroopasse; muuhulgas loodi 1237. aastal Saksa ordu Liivimaa haru ehk Liivi ordu, mille võimu alla läks ka osa tänase Eesti aladest.
Päritolu ja teenistus pühal maal
Hermann von Salza sündis Tüüringis ministeriaal Burchardus von Salza (vanem nimekuju Salcza) kolmanda pojana. Sünniaasta ei ole täpselt teada, kõige sagedamini on võimaliku sünniajana mainitud 1162. ja 1165. aastat. Kõige hilisema sünniajana esineb 1174. aasta, aga see ei lähe kokku muude kaudsete andmetega tema hilisemast elukäigust.
Ben Ferencz
Benjamin Berell Ferencz (11. märts 1920 Csolt – 7. aprill 2023 Boynton Beach, Florida) oli Ungari juudi päritolu Ameerika Ühendriikide jurist.
Osidda
Osidda piirneb järgmiste omavalitsusüksustega: Bitti, Buddusò, Nule, Pattada.
Hermann von Salza (ordumeister)
Päritolu ja teenistus pühal maal
Tõenäoliselt osales ta aastatel 1189–1191 koos Tüüringi maakrahvi Ludwig III Vagaga kolmandas ristisõjas Akko piiramisel. Selle piiramise ajal asutati ristisõdijate laagris Saksa ordu, mis esialgu tegutses hospidalivennaskonnana ja millega tulevane kõrgmeister sel ajal veel seotud ei olnud. Oletatakse, et Hermann lahkus pühalt maalt Euroopasse koos Austria hertsogi Leopold V 1191. aasta sügisel. Ilmselt osales ta aastatel 1997–1198 koos uue Tüüringi maakrahvi Hermann I keiser Heinrich VI uues ristisõjas, mille käigus vallutati Siidon ja Beirut, kuid ei suudetud muslimite võimu alt vabastada ristisõja peamiseks eesmärgiks olnud Jeruusalemma. Arvatakse ka, et Hermann osales jaanuaris 1198 Akkos aset leidnud Amaury II kroonimisel Jeruusalemma kuningaks.
Ben Ferencz
Isiklikku
Ferencz abiellus 1946. aastal New Yorgis noorusaja kallima Gertrude Friediga,  oli 73 aastat harmoonilises abielus (kuni Gertrude surmani 2019. aastal ) ja kasvatas koos kaasaga üles neli last.
Hermann von Salza (ordumeister)
Saksa ordu kõrgmeister
Päris täpselt ei ole teada ka tema kõrgmeistriks valimise aeg. Esimest korda on teda kõrgmeistrina mainitud Jean de Brienne'i kroonimisel Jeruusalemma kuningaks 1210. aastal. Kui aga arvestada, et tema eelkäija Heinrich von Tunna suri Akkos 2. juunil 1209, siis võib pidada tõenäoliseks, et Salza valiti uueks kõrgmeistriks samal, 1209. aastal. Eri allikates on tema ametiaja algusena nimetatud kas 1209. või 1210. aastat. Kõrgmeistrina kujunes temast üks oma aja Euroopa mõjukamaid poliitikuid.
Ta oli Saksa-Rooma keisri Friedrich II lähedane sõber ja nõuandja, alates 1222. aastast keisri esindaja paavsti kuurias ning keisri ja paavsti läbirääkimiste vahendaja. Muuhulgas saatis ta keisrit 1219. aastal viiendas ristisõjas sõjakäigul Damietta vastu ja veenis keisrit osalema kuuendas ristisõjas. Kõrgmeister Hermann aitas ka keiser Friedrich II vabaneda ekskommunikatsioonist ning vahendas tema abielu Jeruusalemma kuninga Jean de Brienne'i tütrega.
Hermann von Salza ajal laienes Saksa ordu Ida-Euroopasse, asudes võitlusse sealsete mittekristlike rahvaste ja hõimudega. 1211. aastal võttis ta vastu Ungari kuninga András II kutse ordule tulla Transilvaaniasse ja võidelda ungarlaste vastu rünnakuid korraldanud kumaanidega. Ungari aadlike protestid ordu kohaloleku vastu sundisid rüütlid sealt siiski 1225. aastal lahkuma.
Püsivamaks osutus ordu kohalolu Läänemere rannikul. Ordu omandas 1223. aastal Masoovia hertsogilt Kulmimaa, kus asuvatest valdustest kasvas aja jooksul välja Preisimaad ja suurt osa Baltimaadest hõlmav tugev orduriik. Hermann von Salza ametiajal 1237. aastal inkorporeeriti Saksa ordu koosseisu ka Liivimaal tegutsenud Mõõgavendade ordu riismed, mille tulemusel moodustus Saksa ordu Liivimaa haru ehk Liivi ordu.
1238. aastal tõmbus kõrgmeister suurest poliitikast ja igapäevasest ordu juhtimisest tagasi ning asus elama Salernosse, kus ta järgmisel aastal suri.
Rälby külamaja
Rälby külamaja on kultuurikeskus Lääne maakonnas Vormsi vallas Rälby külas. Külamaja haldab Rälby Külaselts. Külamaja eesotsas on Ene Sarapuu.
Apytalaukise mõis
pisi|Apytalaukise mõisa peahoone Apytalaukise mõis (leedu Apytalaukio dvaras) on endine mõis Leedus Kėdainiai rajoonis Vilainiai valla Apytalaukise külas.
Ajalugu
Apytalaukise mõisa on esimest korda mainitud XV sajandil. Toona kuulus mõisale ka osa Kėdainiai linnast. Mõis on kuulunud Šiukstatele, Karpistele, Tyszkiewiczitele ja Zabielodele. Aastal 1812 avati mõisa juures kool.
Mõisakompleks
Zabielod lasid aastal 1850 rajada mõisa kolmekorruseliste risaliitidga uusklassitsistliku kahekorruselise peahoone, mille ees asub bassein, selle ümbruses aga tiigid. Peahoone põles Teise maailmasõja ajal, aga aastal 1954 see taastati. Osa hoonesse jäänud mööblist anti üle Kėdainiai muuseumile. Kuni aastani 1976 asus seal psühhoneuroloogiadispanser. Hoone kuulub Kėdainiai vanadekodule, ent on lagunemas.
Säilinud on mitu kõrvalhoonet: kaks teenijatemaja, torn ja lindla. Mõisa ümber asub aastal 1819 rajatud 10,8 hektari suurune inglise park. Kogu kompleks on kultuurimälestisena kaitse all.
Thásose piirkonnaüksus
Thásos (kreeka keeles Περιφερειακή ενότητα Θάσους) on Kreeka piirkonnaüksus Ida-Makedoonia ja Traakia lõunaosas Makedoonia geograafilises piirkonnas.
Thásose piirkonnaüksus moodustati 2001 Kallistratese programmi raames. Selle territoorium hõlmab osa endise Kavála maakonna territooriumist (teise osa hõlmab Kavála piirkonnaüksus).
Piirkonnaüksuse halduskeskus on Thásos.
Haldusjaotus
pisi Thásose piirkonnaüksuses on ainult Thásose vald.
Kareda lahing
Kareda lahing oli 1220. aastal Järvamaal Kareda külas toimunud Liivimaa ristisõja lahing.
Riia piiskopi, Mõõgavendade ordu, ristisõdijate ja latgalite Harjumaale teel olnud sõjavägi kohtas piiskopi võimu all olevasse Järvasse rüüstama tulnud saarlasi. Kristlaste vägi otsustas neile vastu astuda ja ründas Karedal laagris olnud saarlasi. Lahing lõppes kristlaste ülekaaluka võiduga. Lahingu kirjeldus pärineb peamiselt Henriku Liivimaa kroonikast, lühemalt on sellest juttu ka Liivimaa vanemas riimkroonikas.
Eellugu
1220. aasta alguses kaalusid saarlased, kas minna Revalasse taanlastega võitlema või Järvamaad laastama. Aasta varem oli Taani kuninga Valdemar II vägi maabunud Revalas ning Lindanise lahingus kohalikke revalasi ja harjulasi võitnud. Toompeale oma püsiva tugipunkti rajanud taanlased alistasid 1219. aasta lõpuks kogu Revala oma võimule. Taani oli saarlaste pikaajaline vastane. Saarlased olid korraldanud rüüsteretki Taani rannikualadele, Valdemar II omakorda tegi 1206. aastal ebaõnnestunud katse Saaremaad vallutada. Nüüd olid taanlased kanda kinnitanud otseselt saarlaste mõjusfääri kuuluvas piirkonnas, võttes sealhulgas oma kontrolli alla ida poole viiva kaubatee olulise sadama tänapäevase Tallinna kohal.
Saarlaste huvipiirkonda kuulus ka Järvamaa. Sealsed ülikud olid esimest korda Riia piiskopi ülemvõimu tunnustanud ja kristluse vastu võtta lubanud 1217. aastal, kui riialased koos ristitud latgalite, liivlaste ja ugalastega nende maakonda sõjakäigu tegid. Järvalased taaskinnitasid oma alluvussuhteid piiskopiga 1218. (pärast Madisepäeva lahingu ajal toimunud mässu) ja 1219. aastal (pärast revalaste toetamist nende Taani-vastases võitluses). Saarlasi ilmselt häiris järvalaste poliitika ja alistumine. Mõnikord, ennekõike vanemas ajalookirjanduses, kus muinaseestlasi nähti sisemiselt ühtse rahvana, on järvalaste ründamise soovi tõlgendatud altruistliku karistusaktsioonina kaaseestlaste sakslastele alistumise eest. Tänapäevaste ajaloolaste seas domineerib aga seisukoht, et rahvusliku ühtsuse ideede 13. sajandisse üle kandmine on ekslik ja Järvamaad oma huvisfääri kuuluvaks lugenud saarlased pidasid silmas isekamaid poliitilisi eesmärke. Liivimaa vanem riimkroonika nimetab saarlaste peamiseks ajendiks sõjasaaki.
Otsuse langetamiseks heitsid saarlased liisku, nähes selles jumalate tahte avaldust. Liisk langes järvalastele. 1220. aasta märtsi paiku tungisidki saarlased Järvamaale ja asusid maakonda rüüstama. Saarlaste väe suuruseks on pakutud kuni tuhat inimest.
Samal ajal alustati sõjakäiku ka Riiast eesmärgiga rünnata Harjumaad, ainsat Eestimaa mandriosa piirkonda, kus poldud veel Riia piiskopi või Taani kuninga ülemvõimu tunnistatud. Saksi hertsog Alberti (Albrechti), Mõõgavendade ordumeister Volquini ja Riia piiskop Alberti venna Theoderichi juhitud sõjavägi, kuhu kuulusid orduvennad, piiskopimehed, liivlased ja latgalid, liikus Liivimaalt Sakalasse Navesti äärde, kus nendega liitusid sakalased, ugalased ja järvalased. Edasi läbi Nurmekunde Harjumaa poole liikus vägi kolmes kolonnis: sakslased koos latgalitega keskel, liivlased vasakul ja eestlased paremal. Sõjaväe suuruseks on pakutud umbes 4000 sakslast ja 4000 kohalike rahvaste esindajat.
Lahing
Öösel teele asunud keskmine kolonn märkas pärast päiksetõusu Järvamaa pool tulesid ja suitsusambaid ning suundus sinna. Nad leidsid eest rüüstatud ja põletatud külad ning mõned saarlaste käest pääsenud järvalased. Õhtul tabati neli saarlast, kes olid üht küla süütamas, ja tapeti nad. Edasi liikus sakslaste ja latgalite vägi Kareda küla juurde, kus asus saarlaste kogunemiskoht. Need tulid "karjudes suure häälega ja kilpe tagudes" külast välja ning heitsid esimesena kohale jõudnud latgalite ja väheste sakslaste pihta oma odad. Sellele vastati omakorda odade viskamisega saarlaste pihta. Kuigi saarlased olid sel hetkel arvulises ülekaalus, suutis kristlaste vägi vastu pidada, seades latgalid vasakule ja külmunud lume tõttu kitsal rajal hanereas tulevad sakslased paremale poole.
Peagi jõudsid kohale ordu ja hertsogi põhijõud ning üheskoos asuti rünnakule. Vastaste väe keskosast tungiti läbi ja saarlasi olevat langenud "nagu heina". Nad löödi tagasi külani, kus hakati põgenema pööranud saarlasi taga ajama. Latgalid liikusid ümber küla ning jälitasid ja tapsid külas sakslaste käest pääsenud saarlasi. Külas langenute arvuks nimetab Henriku kroonika 500 meest ja samapalju olevat neid olnud ka küla ümbruses. Seda on peetud tugevalt liialdatud hinnanguks. Võitjate poolel sai kroonika järgi surma vaid kaks sakslast ja kaks latgalit. Saarlaste sõjasaak võeti endale ja vangistatud järvalaste naised ja lapsed vabastati. Vangist pääsenud naised olevat malkadega tagunud langenud saarlasi ja öelnud: "Löögu sind kristlaste jumal!"
Järgnenud sündmused
Pärast lahingut liikusid sakslased ja latgalid edasi Harjumaale, kuhu liivlased ja eestlased juba päev varem olid jõudnud. Maakonnas rüüstati seni, kuni nende juurde ilmusid varbolaste saadikud, kellega sõlmiti rahu tingimusel, et varbolased andsid pantvange ja lubasid end edaspidi ristida lasta. Pärast seda kohtuti Revala taanlaste saadikutega, kes nõudsid pantvange enda kätte, kuna kogu Eestimaa kuulus nende arvates Taani kuningale. Sakslaste juhid kuninga sellist ülemvõimu ei tunnistanud, ent andsid pantvangid siiski üle.
Capital One Arena
thumb|Capital One Arena (2008) Capital One Arena on spordihall Ameerika Ühendriikide pealinnas Washingtonis Penn Quarteri linnaosas. Capital One Arena paikneb Washingtoni metroo jaama Gallery Place'i kohal. Capital One Arena kuulub ettevõttele Monumental Sports & Entertainment.
Capital One Arena on valminud 1997. aastal. Seda on saatnud äriedu ja seda peetakse üheks Washingtoni Chinatowni piirkonna taaselustamise tõukejõuks. Sarnaselt paljude Chinatowni poodide nimesiltidega on ka areeni suur silt kirjutatud hiina tähtedega sponsori ingliskeelse nime alla.
Capital One Arenal asub National Hockey League'i (NHL) jäähokiklubi Washington Capitals, National Basketball Associationi (NBA) korvpalliklubi Washington Wizards ja Georgetowni Ülikooli korvpallimeeskonna koduväljak. Aastatel 1998–2018 asus seal ka naiste korvpalliliiga WNBA klubi Washington Mystics koduväljak.
Korvpallimängude ajal mahutab Capital One Arena 20 356 pealtvaatajat ja jäähokimängude ajal 18 573 pealtvaatajat.
Thelotornis mossambicanus
Thelotornis mossambicanus on maoliik.
Levila
Neid võib kohata Somaalias, Keenias, Tansaanias, Sambias ja Mosambiigis.
Kokkupuuted inimestega
Need tagasihoidlikud maod elavad valdavalt puudel ja inimestega kohtuvad harva.
Nende madude inimeste suhtes mürkmadudeks liigitamise kohta pole piisavalt andmeid, peas paiknevad (erinevalt enamikust mürkmadudest) Duvernoy näärmed.
Välislingid
Selles artiklis on kasutatud prantsuskeelset artiklit fr:Thelotornis mossambicanus seisuga 14.03.2014 ja ingliskeelset artiklit en:Thelotornis mossambicanus seisuga 17.09.2017.
Lines, Vines and Trying Times
"Lines, Vines and Trying Times" on ameerika bändi Jonas Brothers neljas ja ühtlasi viimane stuudioalbum. See ilmus aastal 2009.
Esimesel nädalal müüdi seda 247 000 eksemplari ja see oli Billboard 200 edetabelis esikohal.
Einsteini väljavõrrandid
Einsteini väljavõrrandid, ka Einsteini võrrandid (inglise keeles Einstein field equations), on Albert Einsteini loodud kümme üldrelatiivsusteooria valdkonna võrrandit, mis kirjeldavad gravitatsiooni fundamentaalset vastastikmõju massi ja energia toimel kõverdunud aegruumis. 1915. aasta novembris avaldati need esimest korda tensorvõrrandina.
Mõistet võib kasutada ka ainsuses: Einsteini väljavõrrand, sest sageli esitatakse Einsteini väljavõrrandid ühe võrrandina tensoravaldise kujul (võrrandi komponendid on sisuliselt võrrandite süsteemid).
Einsteini väljavõrrand näeb välja järgmiselt:
kus R_{\mu\nu} – Ricci tensor, R – skalaarne kõverus, g_{\mu\nu} – meetriline tensor, \Lambda – kosmoloogiline konstant, – arv pii, c — valguse kiirus vaakumis, G – Newtoni gravitatsioonikonstant ja T_{\mu\nu} – aine energia-impulsi tensor.
Toodud võrrandi võib esitada veelgi kompaktsemal kujul:
kus Ricci tensorit, skalaarset kõverust ja meetrilist tensorit ühendav Einsteini tensor
Shawn Lalonde
pisi|Shawn Lalonde [[Eisbären Berlini särgis]] Shawn Beauchamp-Lalonde (sündinud 10. märtsil 1990 Orleansis Ontario provintsis) on Kanada jäähokimängija, kes mängib Austria kõrgliiga klubis Vienna Capitals.
Aastatel 2006–2010 mängis ta Ontario Hockey League'i klubis Belleville Bulls.
2008. aastal valis Chicago Blackhawks ta NHL-i draft'is 68. valikuna. Hooaja 2009–10 lõpus debüteeris ta American Hockey League'is Blackhawksi noorteklubis Rockford IceHogs. NHL-is tegi ta Blackhawksi meeskonnas debüüdi 27. aprillil 2013 mängus St. Louis Bluesi vastu ning see on jäänud tema seni ainsaks mänguks NHL-is.
Hooajal 2013–14 mängis Lalonde Saksamaa kõrgliiga klubis Berliini Eisbären. Ta oli Fredrik Erikssoni kõrval sel hooajal liigas enim väravaid löönud kaitsemängija (12). Seejärel mängis ta ühe hooaja Rootsi kõrgliiga klubis Färjestad BK. 2015. aastal naasis ta Saksamaa kõrgliigasse, liitudes Kölner Haiega, kus ta mängis kokku kolm hooaega. Hooaegadel 2016–17 ja 2017–18 lõi Lalonde Saksamaa kõrgliigas kaitsemängijatest enim väravaid (vastavalt 12 ja 13 väravat). Lisaks oli ta hooajal 2016–17 Jesse Blackeri kõrval liiga resultatiivseim kaitsemängija (13+21). Hooajal 2019–20 mängis ta Saksamaa kõrgliigas Thomas Sabo Ice Tigers ridades.
2019. aasta mais sõlmis ta üheaastase lepingu KHL-i klubiga Vladivostoki Admiral. 2020. aasta mais sõlmis ta üheaastase lepingu Tšerepovetsi Severstaliga. 2021. aasta augustis sõlmis ta üheaastase lepingu Austria kõrgliiga klubiga Vienna Capitals.
Aaron Ekblad
Aastatel 2011–2014 mängis ta Ontario Hockey League'i (OHL) klubis Barrie Colts. 2012. aastal pälvis ta OHL-i aasta parimale uustulnukale antava Emms Family Award'i. Hooajal 2013–14 lõi ta liigas kaitsemängijatest enim väravaid (23). 2014. aastal pälvis ta hooaja parimale kaitsemängijale antava Max Kaminsky Trophy ja valiti lisaks liiga hooaja sümboolsesse koosseisu.
2014. aastal valis Florida Panthers ta NHL-i draft'is esimese valikuna. Panthersiga sõlmis ta lepingu sama aasta septembris. Alates hooajast 2014–15 on Ekblad kuulunud Panthersi põhikoosseisu. Esimese värava lõi ta NHL-is 1. novembril 2014 mängus Philadelphia Flyersi vastu. Oma debüüthooajal oli Ekblad kõige resultatiivseim kaitsemängija liigas ning ta pälvis hooaja lõpus liiga parimale uustulnukale antava Calder Memorial Trophy ja valiti liiga hooaja uustulnukate sümboolsesse koosseisu (All-Rookie Team). Lisaks sai ta Panthersi läbi aegade resultatiivsemaks kaitsemängijast uustulnukaks, ületades Ed Jovanovskile kuulunud klubi rekordi.
Aastatel 2015 ja 2016 on Ekblad valitud NHL-i tähtede mängule.
Cēsise Jaani kirik
Cēsise Jaani kirik on kirik Lätis Cēsises. Kirik on pühitsetud Ristija Johannesele.
Altarimaal
Altarimaali autor on Johann Köler. Maal valmis 1858. aasta talvel, selle mõõtmed on 4,63 × 2,04 m. Altarimaali koopiad asuvad Viini Püha Stefani katedraalis, Iisaku katedraalis ja Rootsi kirikus Peterburis, Riia Martini kirikus ning Karksi kirikus.
Nationwide Arena
thumb|Nationwide Arena (2020) Nationwide Arena on mitmeotstarbeline areen Ameerika Ühendriikides Ohio osariigis Columbuses. Alates valmimisest 2000. aastal on seal asunud National Hockey League'i (NHL) klubi Columbus Blue Jacketsi koduväljak. Jäähokimängude ajal mahutab see 18 500 pealtvaatajat.
Nationwide Arena on üks kahest Columbuse rajatisest Greater Columbus Convention Centeri kõrval, kus korraldatakse iga-aastase kulturismi- ja fitnessifestivali Arnold Sports ajal üritusi, mida korraldab näitleja, kulturist ja endine California kuberner Arnold Schwarzenegger.
Nationwide Arenal on lisaks korraldatud palju muusikakontserte.
Max Trakmann
Max (Maksim) Trakmann, ka Max-Alfred Trakmann (31. oktoober 1890 – 3. oktoober 1937 NSV Liit) oli eesti poliitik (kommunist) ja nõukogude sõjaväelane.
Max Trakmann õppis Moskva ülikoolis arstiteadust ning liitus poliitilise liikumisega (VSDTP) 1917. aastal. Oli 1916 - 1917 arst Märjamaa ja Kullamaa kihelkonnas.
1918. aasta kevadel oli ta Tallinnas 12. armee sõjaline komissar.
1918. aasta lõpus oli M. Trakmann Nõukogude Venemaa Vabariigi Revolutsioonilise Sõjanõukogu Välistaabi Registreerimisvalitsuse 1. osakonna (sõjaväeline vastuluure) ülem.
1918. aasta novembrist oli Max Trakmann Eestimaa Ajutise Revolutsioonikomitee ja Eesti Töörahva Kommuuni Nõukogu liige ning 1919. aasta veebruarist ETK Nõukogu Rahvusvahelise Läbikäimise Valitsuse juhataja.
Ene Mihkelsoni kultuurimõtestaja preemia
Ene Mihkelsoni kultuurimõtestaja preemia on Ene Mihkelsoni Seltsi asutatud kultuuripreemia, mida annab välja Tartu Kultuurkapitali Ene Mihkelsoni fond.
Preemia asutati augustis 2019. See on mõeldud Eesti kultuurimeedias ilmunud silmapaistvate kirjutiste, tele- või raadiosaadete esiletõstmiseks, mis on aidanud kaasa raamatukultuuri ja kirjandusliku loomingu väärtustamisele Eesti ühiskonnas, süvitsi analüüsinud ja mõtestanud eesti keeles ilmuvat kirjasõna ning avardanud kaasaja Eesti kultuuris ja kirjanduses toimuva mõistmise ajalisi ja ruumilisi piire.
Preemiale saavad kandideerida autorid, kes on akadeemilise aasta jooksul (1. septembrist kuni 31. augustini) avaldanud kultuuriväljaannetes või teiste meediakanalite kultuurirubriikides / programmides kultuurifilosoofilisi, esseistlikke või analüütilisi tekste (sh raadio- ja telesaated). Preemiale kandideerivaid kirjutisi, raadio- või telesaateid saavad konkursile esitada nii autorid ise, kultuuriväljaannete või programmide toimetused kui ka Ene Mihkelsoni Seltsi liikmed. Konkursile esitatud töid hindab neljaliikmeline žürii: Merle Karusoo, Ragne Kõuts, Brita Melts ja Marju Lauristin.
Preemia saaja kuulutatakse välja Ene Mihkelsoni sünniaastapäeval 21. oktoobril.
Preemia suurus 2019. aastal oli 1000 eurot.
IOS 10
iOS 10 on kümnes iOS-i väljalase, mis on Apple Inc. väljastatud operatsioonisüsteem ning mille väljalase toimus 13 september 2016. iOS 10 on iOS 9 järglane, ning sellest järgmine versioon on iOS 11.
Ajalugu
iOS 10 tutvustati WWDC-l 13. juunil 2016. Esimene beeta tutvustati arendajatele kohe pärast Apple Inc. Keynote'i. iOS seadmete kasutajatel on võimalik ennast registreerida tarkvara testjateks selle suve keskel.
Marketrii
Marketrii (prantsuse keeles marqueterie) on üks puitehistöö tehnikaid, panustehnika liik, mille puhul eri värvi ja faktuuriga väärispuidust spooni tükkidest pannakse kokku piltkujutis või ornament puiteseme pinnal. Puitu võidakse kombineerida ka muude ehismaterjalidega, näiteks pärlmutriga, kilpkonnaluuga, vandliga, poolvääriskividega, värvitud õlega, messingiga, hõbedaga ja muude metallidega.
Tehnika leiutati ja seda rakendati ulatuslikult 17. ja 18. sajandi Prantsusmaa mööblikunstis (Boulle'i mööbel kasutas peale pärlmutri ja kilpkonnakilbi palju messingilustusi ja dekoratiivseid kullatud pronksist detaile ).
Erinevus intarsiast
Intarsia puhul inkrusteeritakse väärisvineerist ja muust materjalist pildi detailid nende jaoks puidusse süvistatud pinda, mis jääb kujutise ümber taustana näha, marketrii puhul kaetakse terve ese, sealhulgas taustaks jääv osa teisest puidust spooni või mõne muu materjaliga.
Ferenc Borgia Kéri
1750. ja 1760. aastatel oli ta Trnava ja Kosice ülikoolide rektor ning Trnava jesuiidi seminari prefekt. Ta osales Trnava observatooriumi rajamises.
Ferenc Kéri õppis 1723–1735 filosoofiat Grazis ja 1730–1733 teoloogiat Trnavas.
Kéri kirjutas mitmeid töid füüsika, astronoomia ja filosoofia alal, milles vastustas nii René Descartesi kui ka Isaac Newtoni mehhanitsistlikku natuurfilosoofiat. Tema õpilastest kujunes esimene uusaegne füüsikute põlvkond Kagu-Euroopas, kelle seas olid Andrej Jaslinský, Anton Revický, Ján Ivanchich ja Andrej Adányi. Loodusteaduse ja filosoofia kõrval käsitles Kéri ka Osmanite riigi ja Bütsantsi ajalugu.
Bordoo dogi
Bordoo dogi on Prantsusmaalt pärinev koeratõug.
Eesti Lümfiteraapia Liit
Eesti Lümfiteraapia Liit (lühend ELTL) on mittetulundusühing, mis loodi 2009. aastal eesmärgiga suurendada teadlikkust lümfiteraapia võimalustest nii arstide kui ka patsientide hulgas ning parandada lümfiteraapia kättesaadavust ja kvaliteeti Eestis.
Juhatus
ELTL juhatusse kuuluvad:
Eesti Lümfiteraapia Liit on lümfimassööri ja lümfiterapeudi kutse andjaks.
Liikmed
Liidul on asutajaliikmed ja tegevliikmed (lümfiterapeudid, lümfimassöörid, massaažiterapeudid ja meditsiini ning taastusravi valdkonnas tegutsevad juriidilised ja füüsilised isikud), toetajaliikmed (isikud, kes on huvitatud Liidu eesmärkide saavutamisest ja kes Liidu tegevusele aineliselt või oma tegevusega kaasa aitavad) ja auliikmed (võivad olla kõik füüsilised isikud).
Kotavakeelne Vikipeedia
pisi|Logo Kotavakeelne Vikipeedia (kotava keeles Wikipedia) on Vikipeedia kotavakeelne versioon.
Seal on artiklit, millega see on artiklite arvult. keeleversioon, ja lehekülge. Seal on registreeritud kasutajat (kellest aktiivseid on ) ja  administraatorit.
Lapse hääl
"Lapse naeratus" on D. W. Griffithi poolt Ameerikas 1911. aastal loodud tummfilm. Film valmis Fort Lees (New Jersey).
Kunst.ee
KUNST.EE on aastast 2000 neli korda aastas ilmuv Eesti kunsti- ja visuaalkultuuri ajakiri. Kvartaliajakiri on 1958–1996 ilmunud almanahhi Kunst järjepidevuse jätkaja, seega sisuliselt Eesti vanim kunstialane perioodikaväljaanne. Ajakirja kirjastab sihtasutus Kultuurileht ja ajakirja väljaandmist rahastab Kultuuriministeerium ning toetab ainsa sponsorina Eesti Kunstnike Liit. Ajakirja tulubaas moodustub ettetellimistest ja numbrite üksikmüügist.
Aastatel 2000–2008 ilmus ajakiri neli korda aastas (kvartaliajakiri), aastast 2009 aga kaks korda aastas topelt- ehk koondnumbrina (see tähendab: nr 1–2 ja nr 3–4). Aastast 2012 ilmub KUNST.EE jällegi kvartaliajakirjana, kus kõik tekstid on rööpselt eesti ja inglise keeles. Ajakirja kodulehel on elektrooniliselt tasuta kättesaadavad nii kvartaliajakirja KUNST.EE kui ka almanahhi Kunst varasemad numbrid.
Aastatel 2000–2008 oli ajakirja peatoimetaja Heie Treier ja kujundaja Tõnu Kaalep. Alates 2009. aastast on ajakirja peatoimetaja Andreas Trossek ja kujundaja Margus Tamm. Ajakiri teeb koostööd kõigi kunstiinstitutsioonide, -kriitikute, kunstiajaloolaste, kunstnikepõlvkondade ja -kooslustega.
Jeruusalemma kuningate loend
Jeruusalemma kuningate loend esitab aastatel 1100–1291 Jeruusalemma kuningriiki valitsenud kuningate ja kuningannade nimestiku. Eraldi tabelis on esitatud valitsejate alaealisuse, halva tervise või eemaloleku tõttu tegelikku võimu teostanud regendid.
Loendis ei ole ära toodud isikuid, kes on pretendeerinud Jeruusalemma kuninga tiitlile või kasutanud seda oma täieliku tiitli osana pärast Jeruusalemma kuningriigi likvideerimist 1291. aastal. Loendist puudub ka Jeruusalemma kuningriigi esimene valitseja Godefroy de Bouillon (võimul 1099–1100), kes ei kasutanud kuninga tiitlit ja kelle täpne ametinimetus on tänaseni teadmata.
Daina
Daina on leedu või läti rahvalaul.
Baieri ringkond
thumb|300px|Baieri ringkond 16. sajandi algul
Baieri ringkond oli Saksa-Rooma keisririigi ringkond.
Kõige tähtsam osariik ringkonnas oli vaieldamatult Baieri hertsogkond (hiljem kuurvürstkond), osariigid Oberpfalz, Salzburgi peapiiskopkond ja vabalinn Regensburg olid teisejärgulised.
Koosseis
Ringkonnas olid järgmised osariigid:
Pööramine
Pööramine ehk konjugeerimine on tegusõna pöördeliste vormide muutmine.
Virgabaļi
Virgabaļi on küla (mazciems) Lätis Madona piirkonnas Liezēre vallas.
Virgabaļi asub valla keskosas. Looduskaitse all on külas kasvav põline tamm.
Aastal 2007 oli külas 9 elanikku.
AICA Eesti sektsioon
AICA Eesti sektsioon on Rahvusvahelise Kunstikriitikute Ühingu (International Association of Art Critics, lühend: AICA) Eesti haru ; ühtlasi Eesti mittetulundusühing ja Eesti Kunstnike Liidu alaliite.
Mittetulundusühingut on juhtinud Heie Treier.
Eesti Teatriliidu eriauhind
Eesti Teatriliidu eriauhind on üks Eesti teatri aastaauhindadest.
Auhinnaga kaasneb klaasikunstnik Ivo Lille loodud Theodori silm (rahastab Eesti Vabariigi Kultuuriministeerium) ja stipendium, mida rahastab Eesti Kultuurkapitali näitekunsti sihtkapital.
Sarule
Sarule on vald Itaalias Sardiinia maakonnas Nuoro provintsis.
Sarule kõrgus merepinnast on 630 meetrit. Asustustihedus on keskmiselt inimest ruutkilomeetri kohta.
Sarule piirneb järgmiste omavalitsusüksustega: Mamoiada, Ollolai, Olzai, Orani, Ottana.
Gustav Forsling
Johan Gustav Forsling (sündinud 12. juunil 1996 Linköpingis) on Rootsi jäähokimängija, kes mängib kaitsjana NHL-i klubis Florida Panthers.
2014. aastal valis Vancouver Canucks ta NHL-i draft'is 124. valikuna. 2015. aasta jaanuaris müüdi Forslingi mängijaõigused Chicago Blackhawksile, kellega ta sõlmis 2016. aasta mais kolmeaastase lepingu. NHL-is debüteeris ta hooajal 2016–17 ning lõi 13. novembril 2016 mängus Montreal Canadiensi vastu oma esimese värava NHL-is.
2019. aasta juunis kaubeldi Forsling koos Anton Forsbergiga Carolina Hurricanesile. Hooajal 2019–20 sai Forsling mänguaega ainult American Hockey League'is Hurricanesi noorteklubis Charlotte Checkers.
2021. aasta jaanuaris liitus ta Panthersiga, kellega pikendas sama aasta juulis lepingut kolme aasta võrra.
Gottlieb Daimler
Gottlieb Wilhelm Daimler (õieti Däumler; 17. märts 1834 Schorndorf – 6. märts 1900 Cannstatt Stuttgardi lähedal) oli saksa insener, konstruktor ja tööstur.
Ta töötas koos Wilhelm Maybachiga välja esimese hõõgsüütega kiirekäigulise bensiinimootori. Samuti konstrueeris ta esimese neljarattalise sisepõlemismootoriga auto.
Alpes-Maritimesi departemangu haldusüksuste loend
Siin on toodud ära kõik Alpes-Maritimesi departemangu haldusüksused (ringkonnad, kantonid ja vallad). Lisaks on toodud ka INSEE kood. Vallad Antibes, Cagnes-sur-Mer, Cannes, Le Cannet, Grasse, Menton ja Nice on jagatud mitme kantoni vahel. Igasse kantonisse mille vahel on vald jagatud kuulub ka kindel territoriaalne osa vallast.
Grasse'i ringkond
Antibes-Biot' kanton (keskus Antibes) Antibes-Kesk kanton Le Bar-sur-Loupi kanton Cagnes-sur-Mer-Kesk kanton Cagnes-sur-Mer-Lääne kanton Cannes-Ida kanton Cannes-Kesk kanton Le Cannet' kanton Carrosi kanton Coursegoulesi kanton Grasse-Põhja kanton Grasse-Lõuna kanton Mandelieu-Cannes-Lääne kanton Mouginsi kanton Saint-Aubani kanton Saint-Laurent-du-Var-Cagnes-sur-Mer-Ida (keskus Saint-Laurent-du-Var) Saint-Vallier-de-Thiey kanton Vallauris-Antibes-Lääne kanton	(keskus Vallauris) Vence'i kanton
Nice'i ringkond
Beausoleili kanton Breil-sur-Roya kanton Contes'i kanton L'Escarène'i kanton Guillaumes'i kanton Lantosque'i kanton Levensi kanton Menton-Ida kanton Menton-Lääne kanton Nice 1. kanton Nice 2. kanton Nice 3. kanton Nice 4. kanton Nice 5. kanton Nice 6. kanton Nice 7. kanton Nice 8. kanton Nice 9. kanton Nice 10. kanton Nice 11. kanton Nice 12. kanton Nice 13. kanton Nice 14. kanton Puget-Théniersi kanton Roquebillière'i kanton Roquestéroni kanton Saint-Étienne-de-Tinée kanton Saint-Martin-Vésubie kanton Saint-Sauveur-sur-Tinée kanton Sospeli kanton Tende'i kanton Villars-sur-Vari kanton Villefranche-sur-Meri kanton
Leelo (Pärnu koor)
Pärnu Naiskoor Leelo on aastast 1962 tegutsev naiskoor. Koor esitab koorilaule.
Koor kuulub järgmistesse organisatsioonidesse: Pärnu Lauluselts Leelo, Eesti Naislaulu Selts, Pärnumaa Rahvakultuuri Keskselts, Eesti Kultuuriseltside Ühendus, Eesti Kooriühing.
Marõnivka
Marõnivka (venepäraselt Marinovka) on küla Ukrainas Donetski oblastis Šahtarski rajoonis, umbes 10 km kaugusel Snižnest lõunakagus. Küla lähistel, piiril Venemaaga asub "Marõnivka" piiripunkt.
Küla asub 217 meetri kõrgusel merepinnast.
2001. aasta 1. jaanuaril elas Marõnivkas 629 inimest.
16. juuli päeval ründas "Marõnivka" piiripunkti 10 tanki, 5 soomustransportööri ja kuni 200 terroristi, hukkus 2 Ukraina sõjaväelast.
Puurmani rahvamaja
Puurmani rahvamaja (varem Puurmani spordi- ja kultuurimaja) on kultuurikeskus Jõgeva maakonnas Põltsamaa vallas Puurmani asulas. Asutuse juhataja on Meelis Kõressaar.
Eesti Akvarellistide Ühendus
Eesti Akvarellistide Ühendus on Eesti organisatsioon, mis ühendab akvarelliste; organisatsioon on ühtlasi Eesti Kunstnike Liidu alaliite.
Daktüloloogia
Daktüloloogia ehk sõrmkõne ehk sõrmendkõne on kirjapildi edasiandmine daktüloloogiatähestiku abil.
Daktülograafia
Daktülograafia, nimetatakse ka sõrmendkirjaks või pimedate viipekeeleks või taktiilseks viipekeeleks, on pimekurtide suhtlemisviis, kus sõrmendeid kujutatakse partneri peopesal või/ja kasutatakse viipe sooritamiseks ka partneri kätt.
Vanja Milinković-Savić
Vanja Milinković-Savić (serbia kirillitsas Вања Милинковић-Савић; sündinud 20. veebruaril 1997 Ourenses) on Hispaanias sündinud Serbia jalgpallur, kes mängib väravavahina Itaalia kõrgliigaklubis ja Serbia jalgpallikoondises.
Aastatel 2006–2014 kuulus ta Serbia klubi Vojvodina noorteakadeemiasse. 2014. aasta mais sõlmis ta lepingu Inglismaa klubiga Manchester United, kuid ei saanud Inglismaal mängimiseks tööluba. Seetõttu naasis ta laenulepingu alusel Vojvodinasse ning 2014. aastal debüüdi Serbia kõrgliigas.
2016. aasta jaanuaris liitus ta Poola kõrgliigaklubiga Gdański Lechia.
2017. aasta juulis liitus ta Torinoga. Torinost on ta olnud laenul hooajal 2018/19 Itaalia kõrgliigaklubis SPAL ja Itaalia esiliigaklubis Ascoli ning hooajal 2019/20 Belgia kõrgliigaklubis Standard Liège. Hooajal 2021/22 kerkis Milinković-Savić Torinos esiväravavahi kohale.
2015. aastal tuli Milinković-Savić Serbia kuni 20-aastaste koondisega juunioride maailmameistriks. Serbia jalgpallikoondises tegi ta debüüdi 11. novembril 2021 sõprusmängus Katari vastu. Ta kuulub Serbia koondisse 2022. aasta maailmameistrivõistlustel.
Tema vanem vend Sergej Milinković-Savić on samuti jalgpallur.
Araabiakeelne Vikipeedia
pisi|Logo Araabiakeelne Vikipeedia (araabia keeles ويكيبيديا العربية) on Vikipeedia araabiakeelne versioon.
Araabiakeelne Vikipeedia sai alguse 9. juulil 2003.
Seal on artiklit, millega see on artiklite arvult. keeleversioon, ja lehekülge. Seal on registreeritud kasutajat (kellest aktiivseid on ) ja  administraatorit.
17. novembril 2019 ületas araabiakeelse Vikipeedia artiklite arv 1 000 000 piiri.
30% araabiakeelse Vikipeedia artiklitest on bottide loodud.
Eesti Pimemassööride Ühing
Eesti Pimemassööride Ühing (EPMÜ) on pimedaid ja nägemispuudega massööre üle Eesti ühendav kutseorganisatsioon.
Tegemist on heategevusliku mittetulundusühinguga, mis loodi 1999. aastal. Ühing toetab nägemispuudega inimeste rehabilitatsiooni ja tööhõivet, sotsiaalhoolekannet avalikes huvides.
EPMÜ eesmärkideks on:
Liikmeks võib saada iga Eesti Vabariigi elanik, kes on seadusega kehtestatud korras tunnistatud nägemispuudega isikuks ning omab massööri kutsetunnistust. Ühingu liikmeks saamiseks tuleb esitada ühingu juhatusele kirjalik avaldus. Ühingu liikmed maksavad liikmemaksu ja järgivad ühingu põhikirja. Ühingu varad kujunevad sisseastumis- ja liikmemaksudest, annetustest, sponsorlusest, riigi, omavalitsusorganite ja valitsusväliste organisatsioonide sihtfinantseerimisest, Ühingu eesmärkide saavutamiseks ette nähtud tegevuse tulemist ja muust tegevusest, mis ei ole vastuolus põhikirjaga.
Zarasai rajoon
Zarasai rajoon (leedu Zarasų rajono savivaldybė) on 1. järgu haldusüksus (rajoon) Leedus endise Utena maakonna aladel. Rajoon piirneb põhjas Läti ja idas Valgevene aladega.
Rajooni pindala on 1334 km². 2020. aasta seisuga elas seal 14 916 inimest.
Rajoon moodustati 1950. aastal, tänapäevastes piiridest on aastast 1984. Rajoon koosneb järgmistest valdadest: Antalieptė, Antazavė, Degučiai, Dusetose, Imbradase, Salakase, Suviekase, Zarasai, Turmantase vald. Eraldi üksuse moodustab veel Zarasai linn, mis moodustab eraldisesiva valla.
pisi|tühi|Zarasai rajooni omavalitsused
Halduskeskus on Zarasai linn. Teised tähtsamad asulad on Dusetose linn ja Antalieptė, Salakase ning Turmantase alevid. 2011. aasta seisuga olid elanikest 72,85% leedulased, 18,71% venelased, 5,88% poolakad, 0,95% valgevenelased, 0,35% ukrainlased, 0,5% lätlased, 0,1% tatarlased ja 1,01% oli teistest rahvustest.
Rajooni suurimad jõed on Šventoji jõgi ja Dzisna jõgi. Rajoonis on 305 järve, neist suuremad on Asavas, Avilys, Čičirys, Drūkšiai (osaliselt), Luodis, Samavas, Sartai (osaliselt), Smalvas, Šventas, Vencavas ja Zarasas. Veehoidlaist on suurim Antalieptė veehoidla.
Rajooni territooriumile jäävad osaliselt Sartai regionaalpark ja Gražutė regionaalpark.
Kivallirmiutun
Kivalliqi keel (enda nimi Kivallirmiutun, Inuktitun, inuktituti Kivallirmiutut) on Kanada Nunavutis räägitav Ida-Kanada inuiti keel.
Rahvastik
Rahvastik 2001 Nunavut:
Vladimir Borovikovski
Vladimir Lukitš Borovikovski (vene keeles Владимир Лукич Боровиковский, ukraina keeles Володимир Лукич Боровиковський; 4. august 1757 Mõrgorod – 18. aprill 1825 Peterburi) oli ukraina päritolu Vene portree- ja ikoonimaalija.
Grūslēni
Grūslēni on küla (mazciems) Lätis Madona piirkonnas Liezēre vallas.
Grūslēni asub valla keskosas Kuja jõe kaldal.
Vladimir Borovikovski
Vladimir Borovikovski, varasema nimega Volodõmõr Borovõk, oli portretist. Tema isa Luka Borovõk oli Ukraina kasakas ja ikoonimaalija. Kuigi kõik neli Luka Borovõki poega teenisid kasakate rügemendis, lahkus Vladimir sealt varakult ja pühendus kunstile.
Alates septembrist 1788 elas kunstnik Peterburis, kus vahetas ka perekonnanime Borovikovskiks, mis kõlas aristokraatlikumalt. Esimesed kümme aastat elas ta luuletaja, arhitekti, muusiku ja kunstiteoreetiku vürst Nikolai Lvovi majas, kes mõjutas väga Borovikovski loomingut. 1791. aastast õppis Johann Baptist Lampi vanema juures.
Maalis põhiliselt portreid, aga ka miniatuure ja ikoone. Kokku maalis ta üle 500 portreemaali, millest umbes 400 on säilinud tänapäevani. Loonud ka keiserliku perekonna liikmete portreid, kuulsaimad on "Katariina II jalutamas Tsarskoje Selo pargis" (kunstnik sai selle teose eest 1794. aastal Peterburi Kunstide Akadeemia liikmekandidaadiks), suurvürst Konstantin Pavlovitši (1795, sai selle eest akadeemiku tiitli), Paul I (1800) ning tema tütarde Aleksandra ja Jelena portreed. Alates 1802. aastast oli Peterburi Kunstide Akadeemia nõunik. Asutas oma kunstikooli.
Vitas
Vitas (kodanikunimega Vitali Vladasovitš Gratšov, vene keeles Виталий Владасович Грачёв; sündinud 19. veebruaril 1979 Daugavpilsis) on ukraina juurtega lätivene ekstsentriline laulja.
Ta on tuntud oma falseti ja viie oktaavi hääleulatuse poolest. Vitase muusikat on sageli raske liigitada, see sisaldab elemente teknost, elektroonilisest tantsumuusikast, klassikast ning džässist ja rahvamuusikast. Tema lugu "Opera 2" ilmus singlina 2001. aastal ning seda on sageli edastatud erinevate sotsiaalmeedia kanalite vahendusel.
Abava vald
pisi|Abava jõgi Abava vald (läti keeles Abavas pagasts) on vald Lätis Talsi piirkonnas. Vald piirneb sama piirkonna Sabile ja Stende linnaga ning Lībagi, Ģibuļi ja Virbi vallaga, lisaks veel Tukumsi piirkonna Matkule ja Kandava vallaga ning Kuldīga piirkonna Kabile ja Renda vallaga.
Valla pindala on 160,5 km². 2016. aasta seisuga elas seal 1164 inimest. Valla keskus on Sabile linn, mis aga valla koosseisu ei kuulu. Vallamaja asub aadressil Pilskalna iela 6, vallavanem on Zigmunds Brunavs.
Ajalugu
Vald asub varasema Valgale valla aladel, mille vana saksakeelne nimetus on Walgalen. Aastal 1935 oli selle valla pindala 61 km². Aastal 1945 moodustati vallas Abava ja Valgale külanõukogud, vald ise likvideeriti aga aastal 1949. Aastal 1951 liideti Abava külanõukoguga likvideeritav Valgale külanõukogu, aastal 1954 aga osa Zīle külanõukogust. Aastal 1971 liideti osa Abava külanõukogu maadest Sabile linnaga, ent aastal liideti osa Sabile maadest Abava külanõukoguga. Aastal 1975 arvati osa Abava külanõukogust Renda ja Ģibuļi külanõukogudega, osa Renda külanõukogust liideti aga Abava külanõukoguga. Aastal 1990 muudeti külanõukogu vallaks. Aastal 2000 liideti vald vastmoodustatud Sabile piirkonnaga, mille alad 2009. aastast kuuluvad Talsi piirkonda.